Referat fra bestyrelsesmødet den 21. november 2025, SKK

Til stede: Søren Axelsen, Sten Emborg, Hans Borgstrøm, Asger Nielsen, Jonas Thing (ref.), 
Daniel Bred, Dorthe Kjerulf, Sten Emborg og Morten Petersen

Et kort bestyrelsesmøde inden bestyrelsens årlige juleafslutning med tre punkter på dagsorden punkter. Den normale gennemgang af udvalg udskydes til første møde i 2026. 

Indkomne forslag til dagsorden

Mulig Winkas-erstatning
Næstformand og Kasserer har siden sidste bestyrelsesmøde holdt møde med Winkas og Beas for at blive klogere på mulighederne for at opgradere SKK’s digitale medlems-, økonomi- og havnehåndteringssystem.  Og der er lovende nyt. SKK’s forretningsudvalg får mandat til at lave den videre analyse af system-mulighederne (inkl Dansk Sejlunions Onboard-system) og kommer med en anbefaling og et budget til bestyrelsen. 

Klubbens forsikringer
Det annoncerede beslutningspunkt omkring forsikring blev drøftet. Søren A. har i forlængelse af mødet undersøgt de generelle vilkår, der er henvist til og kan i lyset af, af Sten har fået positive tilbagemeldinger fra forsikringsmægleren omkring de stillede spørgsmål, ikke se, at der skulle være problemer med at underskrive den tilbudte forsikringsaftale. Det blev besluttet, at aftalen herefter kan indgås.

Eventuelt
Dorthe gav en kort tilbagemelding fra sin deltagelse på DS’ årsmøde.
